b'\n_START_ARTICLE_\nAntalija\n_START_SECTION_\nIstorija\n_START_PARAGRAPH_\nMiest\xc4\x85 159\xc2\xa0m. pr. m. e. \xc4\xafk\xc5\xabr\xc4\x97 Pergamo karalius Atalas II ir pavadino savo garbei Attaleia (gr. \xce\x91\xcf\x84\xcf\x84\xce\xac\xce\xbb\xce\xb5\xce\xb9\xce\xb1). 133\xc2\xa0m. pr. m. e. miest\xc4\x85 u\xc5\xbekariavo rom\xc4\x97nai, jis tapo \xc5\xbeiemos rezidencija imperatoriaus Adriano. Ilgai Antalija priklaus\xc4\x97 Romai, v\xc4\x97liau 330\xe2\x80\x931453\xc2\xa0m. priklaus\xc4\x97 Bizantijos imperijai (1207\xc2\xa0m. Viduram\xc5\xbeiais vadintas Satalija. Bizantijos laikais buvo svarbus krik\xc5\xa1\xc4\x8dionyb\xc4\x97s centras. Ekonominis regiono nuosmukis prasid\xc4\x97jo VIII a., po did\xc5\xbeiulo \xc5\xbeem\xc4\x97s dreb\xc4\x97jimo, arab\xc5\xb3 antpuoli\xc5\xb3 (VII\xe2\x80\x93VIII aa.) ir j\xc5\xabros pirat\xc5\xb3. 1080\xc2\xa0m regione prad\xc4\x97jo plisti islamas, kai miest\xc4\x85 buvo u\xc5\xbe\xc4\x97m\xc4\x99 seld\xc5\xbeiukai)._NEWLINE_1118\xc2\xa0m. Bizantijos imperatoriaus Ioano II Komnino valdymo prad\xc5\xbeioje, miestas buvo nutol\xc4\x99s nuo imperijos \xc5\xbeemi\xc5\xb3, labai arti nuo miesto buvo sel\xc5\xbeiuk\xc5\xb3 valdos, tad tik per j\xc5\xabr\xc4\x85 galima buvo susisiekti su likusia \xc5\xa1alies dalimi. 1119\xc2\xa0m. Ioanas II vadovavo keliems \xc5\xbeygiams prie\xc5\xa1 turkus ir pramu\xc5\xa1\xc4\x97 keli\xc4\x85 \xc4\xaf Antalij\xc4\x85 per sausum\xc4\x85._NEWLINE_1207\xc2\xa0m. seld\xc5\xbeiukai u\xc5\xbekariavo Antalij\xc4\x85 ir gretimas teritorijas. 1321\xe2\x80\x931423 metais Antalija buvo nepriklausoma bei liko Chamid centru. 1423 metais Antalij\xc4\x85 u\xc5\xbekariauja turkai-osmanai._NEWLINE_1391\xc2\xa0m. u\xc5\xbekariavo Osman\xc5\xb3 imperija. Po Pirmojo pasaulinio karo 1919\xe2\x80\x931921 miest\xc4\x85 okupavo Italija, ta\xc4\x8diau jau 1921\xc2\xa0m. turkai, vadovaujami Atatiurko, u\xc5\xbe\xc4\x97m\xc4\x97 miest\xc4\x85 ir jis atiteko Turkijai.'